OpenLLM-France/wikimedia huggingface dataset:
# Pallud

Pallud és un municipi francès situat al departament de la Savoia i a la regió d'Alvèrnia-Roine-Alps. L'any 2017 tenia 780 habitants.

## Demografia
### Població

El 2007 la població de fet de Pallud era de 643 persones. Hi havia 258 famílies de les quals 52 eren unipersonals (32 homes vivint sols i 20 dones vivint soles), 107 parelles sense fills, 87 parelles amb fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 310 habitatges, 259 eren l'habitatge principal de la família, 19 eren segones residències i 32 estaven desocupats. 283 eren cases i 26 eren apartaments. Dels 259 habitatges principals, 226 estaven ocupats pels seus propietaris, 27 estaven llogats i ocupats pels llogaters i 6 estaven cedits a títol gratuït; 6 tenien dues cambres, 37 en tenien tres, 62 en tenien quatre i 154 en tenien cinc o més. 254 habitatges disposaven pel capbaix d'una plaça de pàrquing. A 83 habitatges hi havia un automòbil i a 168 n'hi havia dos o més.

## Economia

El 2007 la població en edat de treballar era de 438 persones, 320 eren actives i 118 eren inactives. De les 320 persones actives 305 estaven ocupades (172 homes i 133 dones) i 16 estaven aturades (5 homes i 11 dones). De les 118 persones inactives 53 estaven jubilades, 28 estaven estudiant i 37 estaven classificades com a «altres inactius».

### Ingressos

El 2009 a Pallud hi havia 264 unitats fiscals que integraven 645,5 persones, la mediana anual d'ingressos fiscals per persona era de 21.785 €.

### Activitats econòmiques

Dels 21 establiments que hi havia el 2007, 11 eren d'empreses de construcció, 2 d'empreses de comerç i reparació d'automòbils, 1 d'una empresa de transport, 1 d'una empresa d'hostatgeria i restauració, 1 d'una empresa immobiliària, 1 d'una empresa de serveis, 3 d'entitats de l'administració pública i 1 d'una empresa classificada com a «altres activitats de serveis».
Dels 7 establiments de servei als particulars que hi havia el 2009, 1 era un paleta, 2 guixaires pintors, 2 fusteries i 2 lampisteries.
L'any 2000 a Pallud hi havia 21 explotacions agrícoles que ocupaven un total de 228 hectàrees.

## Equipaments sanitaris i escolars

El 2009 hi havia una escola elemental.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Pallud a l'INSEE.
* Évolution et structure de la population Fitxa amb el detall de dades de Pallud a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Palm

«Palm» té aquests significats:
* Tecnologia:
** Palm Pilot, nom donat als primers models d'ordinadors de butxaca fabricats per Palm, Inc.
** Ordinador de butxaca, per extensió als primers ordinadors desenvolupats per Palm, Inc.
** Palm OS, sistema operatiu fet per PalmSource, Inc. per a ordinadors de butxaca (PDAs).
** Palm TX, ordinador de butxaca creada per Palm, Inc i llançada al mercat l'octubre del 2005.
** Palm Pre, smartphone amb pantalla tàctil dissenyat i comercialitzat per Palm, Inc.
* Biografies:
** Kerstin Palm (Malmö, 1946), tiradora especialitzada en la lluita amb floret.
** Torsten Palm, pilot de curses automobilístiques suec que va arribar a disputar curses de Fórmula 1.
* Toponímia:
** Palm Bay, població dels Estats Units a l'estat de Florida.
** Palm Beach Gardens, població dels Estats Units a l'estat de Florida.
** Palm Beach Shores, població dels Estats Units a l'estat de Florida.
** Palm City, concentració de població designada pel cens dels Estats Units a l'estat de Florida.
** Palm Coast, població dels Estats Units a l'estat de Florida.
** Palm Desert, població dels Estats Units a l'estat de Califòrnia.
** Palm Harbor, concentració de població designada pel cens dels Estats Units a l'estat de Florida.
** Palm Islands, tres illes artificials a la ciutat de Dubai als Emirats Àrabs Units.
** Palm River-Clair Mel, concentració de població designada pel cens dels Estats Units a l'estat de Florida.
** Palm Shores, població dels Estats Units a l'estat de Florida.
** Palm Springs, diversos indrets
** Palm Valley (Florida), concentració de població designada pel cens dels Estats Units a l'estat de Florida.
** North Palm Beach, població dels Estats Units a l'estat de Florida.
** Royal Palm Beach, població dels Estats Units a l'estat de Florida
** South Palm Beach, població dels Estats Units a l'estat de Florida.
** West Palm Beach, ciutat i seu del Comtat de Palm Beach a l'estat de Florida dels Estats Units d'Amèrica.
Viccionari
# Perxe de Cal Rei

El Perxe de Cal Rei és una obra de Garcia (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

Situat a la part alta del poble, entre el carrer de l'Església i el carrer Major.
Perxe situat a la planta baixa d'un cos que comunica la casa de Cal Rei amb la de davant. El cos està obert als dos costats, a l'alçada del pis superior, amb tres pòrtics d'arc de mig punt ceràmic. A la paret del perxe corresponent a Cal Rei s'hi oberva un gall forjat i la data 1603 amb rajola moderna. Està suportat per bigues de fusta col·locades de forma perpendicular al carrer.

## Història

La vila de Garcia havia tingut tres portes d'entrada, malgrat no trobar-se emmurallada. Aquest perxe constituïa l'entrada de la part alta de la població.

## Referències

* 1 2 3 «Perxe de Cal Rei». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Paracrossochilus acerus

Paracrossochilus acerus és una espècie de peix cipriniforme de la família dels ciprínids. Va ser descrit per Robert F. Inger i Chin Phui Kong el 1962.

## Morfologia

Els adults poden assolir 9,5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia a Malàisia (oest de Borneo) i nord de Borneo.

## Referències

* ↑ Inger, Robert F.; Chin, Phui Kong. The fresh-water fishes of North Borneo. 45. Chicago: Chicago Natural History Museum, març 1962.
* 1 2 3 Froese, Rainer; Reyes, Rodolfo B. «Paracrossochilus acerus Inger & Chin, 1962» (en anglès). Fixhbase.
* ↑ Martin-Smith, K.M. i H.H. Tan, 1998. Diversity of freshwater fishes from eastern Sabah: annotated checklist for Danum valley and a consideration of inter- and intra-catchment variability. Raffles Bull. Zool. 46(2):573-604.
# Patchanka

Patchanka és el primer àlbum de Mano Negra que va ser editat l'any 1988. Gravat el mateix any al Mix lt de París.

## Llista de cançons

| 1. "Mano Negra" 2. "Ronde De Nuit" 3. "Baby You're Mine" 4. "Indios De Barcelona" 5. "Rock Island Line" 6. "Noche De Accion" 7. "Darling Darling" 8. "Killin' Rats" 9. "Mala Vida" 10. "Takin' It Up" 11. "La Ventura" 12. "Lonesome Bop" 13. "Bragg Jack" 14. "Salga La Luna" | (Manuel Chao) (Manuel Chao) (Manuel Chao) (Manuel Chao) (Tradicional,arrenjament de Manuel Chao) (Manuel Chao) (Daniel Jaumet) (Manuel Chao) (Manuel Chao) (Manuel Chao) (Manuel Chao) (Manuel Chao) (Manuel Chao / Mamak Vachter) (Manuel Chao) | 1:44 2:55 2:55 2:34 3:03 2:45 1:46 2:24 2:53 3:40 2:28 2:57 2:32 3:34 |

## Enllaços externs

* L'album a Manuchao.net Arxivat 2010-06-12 a Wayback Machine. (castellà)
# Patrulla militar

La patrulla militar és un esport d'hivern que va aparèixer a començament del segle XX i que combina l'esquí de fons, l'esquí de muntanya i el tir olímpic. Sovint es disputava entre països o unitats militars. És un precursor del biatló.
Les curses d'esquí de fons eren de 25 quilòmetres (15 km per a dones) i el desnivell d'entre 500 i 1.200 metres (de 300 a 700 per a dones). Les regles eren molt similars a l'actual biatló. Les patrulles estaven formades per quatre membres, sent tradicional el format d'un oficial, dos sotsoficials i dos soldats rasos. Inicialment l'oficial portava una pistola enlloc d'un rifle i no participava en el tir. El pes total de les motxilles del sotsoficial i els soldats havia de se de com a mínim 24 quilograms. Posteriorment s'eliminaren les motxilles i els fusells eren petits rifles de propulsió, similars als del biatló.
Aquest esport va formar part del programa oficial dels Jocs Olímpics d'Hivern de 1924 a Chamonix, i en tres ocasions com un esport de demostració, el 1928, el 1936 i el 1948.

## Evolució

Una evolució d'aquest esport és el biatló.

## Notes

* ↑ El web del Moviment Olímpic tracta la Patrulla militar dels Jocs de 1924 com una prova dins l'esport de la Biatló. Amb tot, l'informe oficial dels Jocs de 1924 el tracta com una prova i disciplina dins del que es coneixia com esquí i ara es denomina esquí nòrdic.

## Referències

* ↑ «Biathlon Results - Chamonix 1924». Comitè Olímpic Internacional. [Consulta: 17 febrer 2014].
* ↑ «Olympic Games Medals, Chamonix 1924». Comitè Olímpic Internacional. [Consulta: 17 febrer 2014].
* ↑ Official Report (1924), p 646: Le Programme ... II. — Epreuves par équipes - 12. Ski : Course militaire (20 à 30 kilomètres, avec tir). (The Programme ... II. — Team events - 12. Skiing : Military Race (20 to 30 kilometres, with shooting)).
* ↑ Official Report (1924), p 664: CONCOURS DE SKI - Jurys - COURSE MILITAIRE. (Skiing Competitions - Juries - Military Race)
# Pericoma melanderi

Pericoma melanderi és una espècie d'insecte dípter pertanyent a la família dels psicòdids que es troba a Nord-amèrica: la Colúmbia Britànica (el Canadà) i Montana (els Estats Units).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Flyfishing Entomology - North American Aquatic Dipteran Species and Synonyms Arxivat 2012-12-31 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Discover Life (anglès)
# Paralaubuca

Paralaubuca és un gènere de peixos de la família dels ciprínids i de l'ordre dels cipriniformes.

## Taxonomia

* Paralaubuca barroni (Fowler, 1934)
* Paralaubuca harmandi (Sauvage, 1883)
* Paralaubuca riveroi (Fowler, 1935)
* Paralaubuca stigmabrachium (Fowler, 1934)
* Paralaubuca typus (Bleeker, 1865)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
# Perihan Topaloğlu

Perihan Topaloğlu (Bartın, 31 d'agost de 1987) és una jugadora d'handbol turca. És membre de la selecció femenina turca. Topaloğlu va ser "pitxitxi" de la Universiada Europea de Còrdova el 2012. També va ser pitxitxi de la Lliga turca el 2014 com a jugadora i capitana de l'equip Ardeşen GSK.
Es va casar amb el futbolista Doğan Acar de l'Ardeşen GSK, el 2015, quan ella jugava pel mateix club de la ciutat d'Ardeşen, província de Rize.

## Referències

* ↑ http://www.iha.com.tr/haber-milli-hentbolcu-perihan-topaloglunun-aci-kaybi-323011/
* ↑ http://www.olay53.com/haber/milli-hentbolcular-perihan-ile-neslihan-sezonu-kapatti-300416.htm
* ↑ https://www.gecce.com/haber-bayan-milli-hentbolcu-antrenmanda-babasinin-olum-haberini-aldi
* ↑ http://www.yeniasir.com.tr/spor/2014/11/23/kadin-hentbol-milli-takimlari-izmirde-kamp-yapacak
* ↑ http://tr.eurosport.com/hentbol/a-milli-bayan-hentbol-takimi-izmir-de-kampa-girdi_sto4255393/story.shtml
* ↑ https://www.kastamonu.edu.tr/index.php/tr/2012-09-04-13-25-08/menu-am-bilgisistemleri-tumhaber-tr/281-anasayfahaberleri-golkralicesi2012 Arxivat 2017-04-20 a Wayback Machine.
* ↑ http://www.olay53.com/haber/ardesen-gskli-hentbolcular-yilin-en-iyisi-odullerini-aldi-166142.htm
* ↑ http://www.tff.org/Default.aspx?pageId=30&kisiId=240868
* ↑ http://www.rizeninsesi.net/2015/09/10/milli-sporcu-rizeye-gelin-oldu/ Arxivat 2017-04-20 a Wayback Machine.

## Enllaços externs

* Fitxa de Topaloğlu a la Federació d'Handbol d'Europa (anglès)
# Pedro Valdecantos García

Pedro Valdecantos García (Constantina (Sevilla), 27 de febrer de 1933 - Toledo, 28 de desembre de 2013) fou un professor d'universitat i polític andalús, senador durant la transició espanyola i governador civil durant el govern de Felipe González.
Es va llicenciar en filosofia i lletres per la Universitat de Madrid i fou professor d'història a diversos instituts de batxillerat, així com director del centre associat de la UNED a Cadis (1973-1976). De 1965 a 1968 també fou conservador del Museu de Belles Arts de Cadis, i el 1969 fou delegat del Ministeri d'Educació i Ciència a Cadis, càrrec que va deixar el 1972 en desacord per l'aplicació de la Llei General d'Educació. Tornaria a ocupar el càrrec de 1976 a 1979.
Durant la transició espanyola fa militar primer al Partit Andalús Social Demòcrata, amb el que es va presentar sense èxit a les eleccions generals espanyoles de 1977, i després a la Unió del Centre Democràtic (UCD). A les eleccions municipals espanyoles de 1979 fou el cap de llista d'UCD a l'alcaldia de Cadis. Tot i guanyar les eleccions, fou desplaçat per una coalició entre el PSOE, PCE i Partit Socialista d'Andalusia. Després fou vicepresident de la Diputació de Cadis i conseller d'agricultura de la Junta d'Andalusia preautonòmica fins a gener de 1980.
A les eleccions generals espanyoles de 1979 fou escollit al senador per la província de Cadis. Durant la legislatura fou vocal a les comissions d'hisenda, d'educació i de pressupostos. Després de l'ensulsiada de la UCD va ingressar al PSOE, qui el 1982 el va nomenar governador civil de Ciudad Real, càrrec que deixà l'any següent quan fou nomenat governador civil de Toledo, ciutat on seria molt popular. El 1989 deixà el càrrec i fou nomenat governador civil d'Alacant, càrrec que va ocupar fins 1992, quan fou nomenat governador civil d'Almeria. El 1994 deixà el càrrec i abandonà la política. Ha estat membre de l'Institut d'Estudis Gaditans

## Obres

* Paisaje tan mi voz, poesia (1975)
* Aproximación a la España Visigoda
* Los godos en el poema de Fernán González
* La crisis de la burguesía mercantil gaditana
* La revolución de 1868 en Cádiz

## Referències

* ↑ Cuando UCD rozó la Alcaldía de Cádiz, La Voz de Cadiz, 25 de març de 2014
* ↑ Pedro Valdecantos García al web del Senat
* ↑ Los primeros pasos de los nuevos cargos, El País, 28 de desembre de 1982
* ↑ Fallece a los 80 años Pedro Valdecantos, exgobernador civil de Toledo, ABC, 29 de desembre de 2013
* ↑ El Consejo de Ministros nombra seis nuevos gobernadores civiles, El País, 29 de juliol de 1989
* ↑ REAL DECRETO 2113/1994, de 28 de octubre, por el que se dispone el cese de don Pedro Valdecantos Garcia como Gobernador civil de la provincia de Almerfa.

## Enllaços externs

* Pedro Valdecantos Garcia a l'Andalupedia
# Pedro Valido

Pedro Manuel Valido Franco (nascut el 13 de març de 1970) és un antic futbolista portuguès que va jugar com a defensa central. Actualment, és entrenador ajudant del SL Benfica B a la Liga Portugal 2.
Començant als equips juvenils del Benfica, va acumular un total d'1 gol en 150 partits a la Primeira Liga al llarg d'una carrera amb vuit clubs diferents.
Valido va disputar 26 partits amb Portugal des del nivell sub-18 fins al nivell sub-21, guanyant el Campionat del Món de 1989 amb el conjunt sub-20.

## Carrera de club

Nascut a Lisboa, Valido va començar a jugar a futbol als 11 anys al Desportivo Domingos Sávio local, i va acabar el seu desenvolupament al SL Benfica. El 1988, es va unir al GD Estoril Praia amb un contracte de cessió, i va passar una temporada a la Segona Lliga. El van seguir els cedits al CD Feirense i Gil Vicente.
Durant la seva estada a l'Estádio da Luz, Valido només va participar una vegada a la Primeira Liga (quatre partits), enfrontant-se a una dura competència de Rui Bento, Paulo Madeira i Wiliam. Abans del seu alliberament el juny de 1992, també va ser cedit als altres clubs de la lliga CD Feirense i Gil Vicente FC.
Valido va signar després amb el CS Marítimo, aportant 30 partits i un gol en el seu primer any i ajudant els madeirins a classificar-se per la Copa de la UEFA per primera vegada en la seva història. Posteriorment es va convertir en un oficial, apareixent per a quatre equips a la màxima divisió abans de baixar al tercer nivell el 1999 i al quart el 2003.
Valido es va jubilar l'any 2005, als 35 anys. Va tornar al Benfica dos anys més tard, treballant com a assistent d'entrenador en diversos equips juvenils, alhora que es va convertir en un expert esportiu a Benfica TV.

## Carrera internacional

Valido va formar part de la selecció de Portugal que es va presentar al Campionat Mundial Juvenil de la FIFA de 1989, celebrat a l'Aràbia Saudita. Va jugar cada minut en cada partit en el qual va resultar ser una conquesta, amb els companys del Benfica Fernando Brassard, Madeira, Abel Silva i Paulo Sousa.
Valido va debutar amb la sub-21 el 25 d'abril de 1989.

## Referències

* ↑ «Coaching Staff SL Benfica B». S.L. Benfica. Arxivat de l'original el 2 de desembre 2022. [Consulta: 20 juliol 2019].
* ↑ «Pedro Valido». FPF.pt. [Consulta: 22 juny 2018].
* ↑ «Còpia arxivada» (en portuguès). Diário de Lisboa, 23277, 09-07-1990, pàg. 27. Arxivat de l'original el 22 de juny 2018 [Consulta: 6 agost 2016].
* 1 2 3 João Prates. «Entrevista a Pedro Valido, um dos Campeões do Mundo de Riade em 1989» (en portuguès). João Prates Falar de Futebol, 28-05-2010. [Consulta: 15 setembre 2015].
* ↑ (en portuguès) , 25-09-2012. Arxivat 28 August 2015$^{[Datemismatch]}$ a Wayback Machine.
* ↑ (en portuguès) , 16-06-2009. Arxivat 30 de juny 2015 a Wayback Machine.
* ↑ «Riade, 25 anos: como foi e onde estão os campeões» (en portuguès). Mais Futebol, 03-03-2014. [Consulta: 11 maig 2017].
* ↑ (en portuguès) , 04-03-2014. Arxivat 5 de març 2016 a Wayback Machine.

## Enllaços externs

* Pedro Valido, fitxa a ForaDeJogo
* National team data (en portuguès)
* Pedro Valido Fitxa i estadístiques a la FIFA
# Pedro Vaz

Pedro Humberto Vaz Ramela (Rocha, 2 de desembre de 1963) fou un advocat i polític uruguaià, exministre d'Afers Exteriors del seu país.

## Biografia

Es graduà en Dret per la Universitat de la República el 1987. Dos anys després entrà al Ministeri de Relacions Exteriors de l'Uruguai. Ha estat destinat a Mèxic com a secretari i a Ginebra com a Ministre Conseller. Va ser ambaixador al Brasil el 2005.
El 2008 acompanyà el canceller Gonzalo Fernández a la secretaria del Ministeri. El 31 d'agost del 2009 va assumir al càrrec de Canceller de la República després de la renúncia de Gonzalo Fernández.

## Referències

* ↑ (castellà) Pedro Vaz, nuevo canciller

## Enllaços externs

* Biografia de Pedro Vaz (MRREE) (castellà)
* CIA: Polítics de l'Uruguai (2 de setembre de 2009) Arxivat 2010-03-24 a Wayback Machine. (anglès)
# Pedro Longueira Patiño

Pedro Longueira Patiño (Ferrol, 25 de novembre de 1905 - Mèxic, 10 d'agost de 1983) fou un polític socialista gallec. Treballà com a obrer metal·lúrgic i milità al PSOE gallec. A les eleccions generals espanyoles de 1936 fou elegit diputat per la província de la Corunya pel Front Popular. Després de la guerra civil espanyola va exiliar-se a Mèxic, on participà en l'organització del PSOE i de la UGT a l'exili.

## Enllaços externs

* Fitxa del Congrés dels Diputats (castellà)
# Pedro Luis Cobiella Suárez

Pedro Luis Cobiella Suárez (Tenerife, Espanya; 29 de desembre de 1936) és un empresari espanyol, president del grup Hospiten, una de les cadenes de clíniques privades més grans d'Espanya, amb filials a la República Dominicana, Mèxic, Jamaica i Panamà.

## Premis i distincions

Entre d'altres premis i distincions, el Dr. Pedro Luis Cobiella Suárez ha estat reconegut amb:
* 2017: “Mejor Trayectoria” Premi a l'èxit empresarial a Tenerife atorgat per Actualitat Econòmica
* 2013: Premi a l'Empresari Internacional concedit per la CEOE Tenerife
* 2011: Medalla d'Or del Puerto de la Cruz
* 2007: Medalla d'or de Canàries
* 2006: Medalla d'Oro Importants del Turisme 2006, concedida pel Gobierno de Canarias
* 2005: Premi Teide d'Oro, concedit per Radio Club Tenerife (Cadena Ser)
* 2005: Premi Intereconomia, concedit pel Grupo Intereconomía2003: Premi al millor empresari de Canàries, concedit per Actualidad Económica

## Referències

* ↑ «Pedro Luis Cobiella recibe el premio a la `Mejor Trayectoria Empresarial´ de Actualidad Económica». , 15-07-2017 [Consulta: 29 novembre 2018]. Arxivat 2018-11-29 a Wayback Machine. «Còpia arxivada». Arxivat de l'original el 2018-11-29. [Consulta: 29 novembre 2018].
* ↑ «CEOE-Tenerife premia a Pedro Luis Cobiella, de Hospitén». , 08-03-2017.
* ↑ «Cobiella recibe hoy la Medalla de Oro del Puerto de la Cruz». , 08-04-2011.
* ↑ «Pedro Luis Cobiella, Medalla de Oro de Canarias 2007». , 21-05-2007.
* ↑ «El Consejo Canario de Turismo designa a los Importantes del Turismo 2006». , 13-09-2006 [Consulta: 29 novembre 2018].
* ↑ «Pedro Luis Cobiella y Cáritas Diocesana, Teides de Oro 2005». , 14-05-2005.
* ↑ «El presidente del Grupo Hospiten recibió en Madrid el Premio Intereconomía». , 17-03-2005.
# Shilovita

La shilovita és un mineral de la classe dels carbonats. Rep el nom en honor d'Alexander Evgen'evich Shilov (6 de gener de 1930, Ivànovo-Voznessensk, URSS - 6 de juny de 2014, Txernogolovka, Rússia), químic, professor de l'Acadèmia de Ciències de Rússia i especialista en biomimètica i química del nitrogen.

## Característiques

La shilovita és un nitrat de fórmula química Cu(NH₃)₄(NO₃)₂. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema ortoròmbic. La seva duresa a l'escala de Mohs és 2. Químicament és semblant a altres nitrats de coure com la gerhardtita, la likasita i la rouaïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 4542/1.

## Formació i jaciments

Va ser descoberta a Pabellón de Pica, a la localitat de Chanabaya, dins la província d'Iquique (Regió de Tarapacá, Xile), on es troba en forma d'imperfectes cristalls, tabulars a equants, de fins a 0,15 mm de mida inclosos en halita massiva, associada també a thenardita, atacamita i ammineïta. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Shilovite» (en anglès). Mindat. [Consulta: 26 gener 2022].
# Llista d'aerolínies de Moçambic

Aquesta és una llista d'aerolínies que operen a Moçambic.
| Aerolínia | IATA | ICAO | Indicatiu | Inici d' operacions | Notes |
| Kaya Airlines | | TWM | | 1991 | abans Transairways |
| Linhas Aéreas de Moçambique | TM | LAM | MOZAMBIQE | 1936 | |
| Moçambique Expresso | | MXE | MOZAMBIQUE EXPRESS | 1995 | |

## Vegeu també

* Llista negra de companyies aèries de la Unió Europea
* Economia de Moçambic
# Montopoli di Sabina

Montopoli di Sabina és un comune (municipi) de la Província de Rieti, a la regió italiana del Laci, situat a uns 40 km al nord-est de Roma i a uns 20 km al sud-oest de Rieti. A 1 de gener de 2019 la seva població era de 4.074 habitants.

## Història

La ciutat va ser esmentada per primera vegada el 1055, en un document de l'abadia de Farfa. Es coneix localment com "la ciutat dels corsaris" (en italià: Il paese dei Corsari).

## Geografia

Montopoli, situat al sud-oest de la província, al límit de la Ciutat Metropolitana de Roma, limita amb els municipis de Castelnuovo di Farfa, Fara a Sabina, Fiano Romano, Nazzano, Poggio Mirteto, Salisano i Torrita Tiberina. Les fronteres del sud-oest amb Fiano estan creuades pel riu Tíber.
Montopoli compta amb les frazioni de Bocchignano, Casenove, Colonnetta La Memoria, Ferruti, Granari, Granica, Ponte Sfondato, Ponticchio i Santa Maria.

## Referències

* ↑ «Resident population on 1st january». ISTAT. [Consulta: 23 gener 2020].
* ↑ (italià) .comune.montopolidisabina.ri.it/joomla index.php? option = com_content & view = categoria & layout = blog & id = 49 & Itemid = 81 Lloc web municipal de Montopoli: Cultura i turisme